Nem eus ket choazh bet tro da welet gwignelenn ebet, neuze... ne gomzin ket ag un dra nem eus ket gwelet !! An deizioù-mañ, glas an oabl digogus, betek re memp (un tammig kogusenn wenn evit lakaat an daoulagad da choari ne vehe ket  fall !), a zegas gete ur yoch heoligoù, re an chwervizon; a-du-rall, nijadennoù amprevaned, ur valafenn bennak... allas nem eus ket bet kalz a oar da vonet da drapikellat en natur, neuze... me gomzo ag unan ag an traoù bet gwelet e Naoned an dibenn-sizhun paseet.  Du-hont er prantad-mañ e tispak ar fritilher o boketoù bamus er pradoùier dous, mouist, lech ma vez kavet an dilerchiadoù kozh bet kaset get ar Liger a-hed an amzer. Hag ar re-se zo stank eno... met dibaot-mat dre amañ !! Neuze, ma kavit  anezhe e kornad an Alre lakaomp, daou dra dober: 1) lâret OOOOH ! 2) chom hep gober netra ha monet pelloch get ho hent 3) marse e chellit komz dur gevredigezh evel an SEPNB, met arabat lâret an traoù-se dur chozh dastumour boketoù ! Ne choarzhit ket, an traoù-se zo bet gwelet, tud sot get an orkide lakaomp hag a dape razh ar plantennoù o doa kavet en ur lech resis !  A-fed orkide, ar re-mañ nint ket orkide. Tostoch int doch an tulip. Evel tulip a vehe o fennoù a-spign e plas bout sonn en  avel ! Neuze en o gweler er pradoù-hont é stouiñ o fennoù evel kleier. Bravet ur gweled ur sort ! Un dra da notenniñ: ar boketoù-se o devez ur seurt karreziadur àrne (ar re vravañ atav) ruz ha gwenn, biskoazh !    Ma... da sellet hepken, pas da zastum !